OpenLLM-France/wikimedia huggingface dataset:
# Oscar Peterson

Oscar Peterson (Montreal, Quebec, 1925eko abuztuaren 15a - Mississauga, Ontario, Kanada, 2007ko abenduaren 23a) piano-jotzailea izan zen.

## Biografia

Oso gazterik hasi zen musikagintzan; 5 urte zituenerako, bazekien pianoa jotzen. 1949an Estatu Batuetara joan zen Carnegie Hall aretoan kontzertu batean jotzera, eta Jazz at the Philarmonic Granz orkestrarekin bi bira egitera. 1953. urtean hirukotea osatu zuen Ray Brown baxuarekin eta Herb Ellis gitarra-jotzailearekin. Hainbat disko grabatu zituzten elkarrekin, eta ospe handia eskuratu zuten. Ellisek hirukotea utzi zuen 1959an, eta Ed Thigpen perkusio-jotzaileak bete zuen haren lekua; baina 1965ean behin betiko desegin zen taldea.
1967 eta 1972 bitartean Petersonek 15 diskoz osaturiko sail bat grabatu zuen, MPS alemaniar disko-etxearentzat; askoren ustez, orduan osatu zuen bere obrarik onena, piano-bakarlarirako zenbait grabaziorekin.
1970eko hamarraldiaren erdialdera, Neils-Henning Orsted Pederson daniar kontrabaxu-jotzailearekin hasi zen lanean, eta tarteka, hirukotea osatu zuten Joe Pass gitarra-jotzailearekin. Peterson jazz musikako jotzaile gisa nabarmendu zen nagusiki, bere teknika bikainari eta swing musika interpretatzeko zituen dohainei esker, batez ere. Kritikari askoren ustez, bere estiloak Art Tatum piano-jotzailearena gogorazten du, bere maisutasun teknikoan eta aberastasun harmonikoan, eta azpimarratzekoa du, orobat, Nat King Cole, Teddy Wilson eta James P. Johnson piano-jotzaileen eragina. Petersonek zazpi aldiz irabazi zuen Grammy saria, 1974, 1975, 1978, 1979, 1990 (bi) eta 1991. urteetan, hain zuzen ere.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q105349
* Multimedia: Oscar Peterson / Q105349
# Oscar Niemeyer Nazioarteko Kultur Zentroa

Oscar Niemeyer Nazioarteko Kultur Zentroa (bertan eta gaztelaniaz: El Niemeyer) Asturiasko Avilés herrian dagoen zentro kulturala da. Oscar Niemeyer brasildar arkitektoak diseinatuta, zentroa hainbat ekitaldi hainbat artistiko eta kultural ospatzeko egin zuten: erakusketak, musika, antzerkia eta dantza, zinema, gastronomia, hezkuntza eta abar. Zuriz margoturiko eraikin hau Avilesko itsasadarrean nagusitzen da.

## Kanpo estekak

* Webgune Ofiziala
* Datuak: Q971028
* Multimedia: Centro Niemeyer / Q971028
# Oscar Panno

Oscar Panno (Buenos Aires, Argentina, 1935eko martxoaren 17a) argentinar xakelari bat da.
* Datuak: Q293409
* Multimedia: Oscar Panno / Q293409
# Oscar Pelliciole

Oscar Pelliciole (Verdellino, 1965eko uztailaren 1a-) italiar txirrindulari ohia da. Erretiratu ostean zuzendari bezela aritu da zenbait taldetan. Adibidez, Domina Vacanze, Milram edo Colombia.

## Palmaresa
### 1993

Mexikoko Itzuliko etapa bat

### 1994

Agostoni Kopa
DuPont Tourreko etapa bat

### 1995

7. Urkiola Igoeran

### 1996

3. Urkiolako Igoera

## Kanpo estekak

* Datuak: Q2740125
# Oradea

Oradea (errumanieraz oˈrade̯a ahoskatua; alemanez: Großwardein, hungarieraz: Nagyvárad, nagyvárad ahoskatua, edo Várad: lehen turkieraz: Varat, yiddishez: גרויסווארדיין Groysvardeyn) Errumania mendebaldeko hiri bat da, Bihor konderriko hiriburua, Crișana eskualdean.

## Klima

Datu klimatikoak :
| Hila | Urt | Ots | Mar | Api | Mai | Eka | Uzt | Abu | Ira | Urr | Aza | Abe | Urtekoa |
| Batez besteko tenperatura maximoa (°C) | 1.4 | 4.7 | 10.7 | 16.9 | 22.1 | 24.9 | 27.1 | 26.8 | 23.0 | 17.1 | 9.3 | 3.4 | 15.6 |
| Batez besteko tenperatura minimoa (°C) | -5.2 | -2.7 | 1.0 | 5.5 | 10.1 | 12.9 | 14.2 | 13.9 | 10.8 | 5.9 | 1.9 | -2.4 | 5.5 |
| Pilatutako prezipitazioa (mm) | 39.5 | 30.3 | 36.5 | 44.9 | 63.4 | 90.5 | 69.1 | 55.2 | 39.9 | 37.9 | 46.6 | 49.4 | 603.2 |
| Iturria: Administrația Natională de Meteorologie ||||||||||||||

## Auzoak

* Calea Aradului
* Calea Sântandrei
* Orașul nou (hirigunea)
* Dacia - Decebal
* Dimitrie Cantemir
* Dragoș Vodă
* Dorobantilor
* Ekialdeko gune industriala
* Episcopia Bihor
* Europa
* Gheorghe Doja
* Ioșia
* Ioșia Nord
* Ioșia Sud
* Mihai Eminescu
* Nicolae Grigorescu
* Nicolae Iorga
* Nufarul
* Olosig
* Oncea
* Podgoria
* Rogerius
* Salca
* Seleuș
* Splaiul Crișanei
* Subcetate
* Tokai
* Universității
* Velenta
* Mendebaldeko gune industriala

## Senidetutako hiriak

| Ceyrat, Frantzia Coslada, Espainia Debrecen, Hungaria Givatayim, Israel | Ivano-Frankivs'k, Ukraina Košice, Eslovakia Linköping, Suedia Mantova, Italia Diamantina, Brasil |

## Erreferentziak

* ↑ Administrația Natională de Meteorologie. Medii lunare multianuale 1961–1990. .
* ↑ Офіційний сайт міста Івано-Франківська. in: mvk.if.ua..

## Kanpo estekak

* Webgune ofiziala (Errumanieraz)
* Datuak: Q93358
* Multimedia: Oradea / Q93358
# Oradour-sur-Glaneko sarraskia

Oradour-sur-Glaneko sarraskia (frantsesez: massacre d’Oradour-sur-Glane) Bigarren Mundu Gerran, Overlord operazioaren aldi berean, Waffen-SS konpainia batek egin zuena zibilen sarraskia izan zen. Oradour-sur-Glanen gertatu zen, 1944ko ekainaren 10ean.
2019. urtera arte, 642 gizaki hil zenbatu zituzten. 190 gizon fusilatu zituzten, 245 emakume eta 207 haur metrailatu eta erre zituzten elizan, ia herritar guztiak.
Herriak, gainera, bere eraikin eta azpiegitura gehienak galdu zituen harrapatu eta su hartu ondoren, eta erabat hondatuta geratu ziren; bizirik atera ziren bakanak lubaki bat eta zubi altxagarri bat zituen Muncheko Abadian babestu ziren. Monjeek ama talde bati eta haien seme-alabei lagundu zieten, baita 6 juduri ere. Hauek ia 800 metroko hustubidetik ihes egin zuten, erabateko iluntasunean.
Bizirik atera ziren biktima urrien testigantzari esker, gertaerak berreraiki ahal izan zituzten, baina sarraskian parte hartu zuten soldadu eta ofizial gehienak ondorengo borroketan hil edo desagertu izanak teoria desberdinak sortu ditu, herri hori zergatik hautatu zuten edo erasotzaileen motibazioei buruz. Teoriarik sinesgarriena da SSko kapitain bat hil zutela partisanoek, haren ibilgailura esku-granada bat jaurtiz. Nolanahi ere, Oradour ez zen garrantzitsua ikuspegi militarretik, eta ez zuen zuzeneko harremanik inolako aurretiazko ekintzarekin. Mendebaldeko frontean, naziek erabateko gudako politikaren esparruan aplikatutako izu- eta indarkeria-praktika berezien adibide bat izan zen, biztanleria zibilaren oposizioa eta Frantziako Erresistentzia deituriko partisanoen eta gerrillarien ekintza beldurtzeko.
Gerraren amaieran, Charles de Gaulleren gobernuaren aginduz, herriaren hondakinak bere egoeran mantendu ziren, nazien okupazioak eragindako sufrimenduen ikur eta krimenaren oroigarri gisa, antzeko erasoak jasan zituzten Europako beste herri batzuk (hala nola Lidice edo Marzabotto) bezala.

## Erreferentziak

* ↑ (Frantsesez) Pauchou, Guy; Masfrand, Pierre. (1970). «Les victimes» Oradour-sur-Glane vision d'épouvante (Charles-Lavaucelle & Cie).
* ↑ (Ingelesez) «The Death of Oradour» Time 1956-1-26.

## Kanpo estekak

* Datuak: Q836897
* Multimedia: Oradour-sur-Glane / Q836897
# Oradell (New Jersey)

Oradell New Jerseyko borough bat da. Bergen konderrian kokatua dago. 2010ean 7.978 biztanle zituen, 6,28 kilometro koadrotan banatuta.

## Ikus, gainera

* Bergen konderria

## Kanpo estekak

* Datuak: Q1086416
* Multimedia: Oradell, New Jersey / Q1086416
# Oragarre

Oragarre Nafarroa Behereko udalerria da, Amikuze eskualdean dagoena. 485 biztanle zituen 2017an.

## Geografia
### Ingurune naturala eta klima

Biduze ibaira isurtzen den Lihuri erreka igarotzen da udalerriko lurretatik, baita bere ibaiadarra den Arberoa ibaia ere. Beste zenbait erreka txiki ere badaude herrian: Isaak-borda, Karabindegiko erreka eta Patarena.

### Udalerri mugakideak

* Bardoze (Lapurdi) eta Bidaxune iparraldean
* Arrueta-Sarrikota ekialdean
* Bastida, Aiherra eta Izturitze mendebaldean
* Amorotze-Zokotze hego-ekialdean
* Donamartiri hego-mendebaldean
* Mehaine hegoaldean

### Etxeak eta auzoak

Bost auzo nagusi ditu.
* Zelai edo herri barnea.
* Bartak
* Uhane (frantsesez Laharanne)
* Kaxkileta

## Demografia

* Oragarreko biztanleria
* Datuen iturburua: INSEE

## Hezkuntza

Hiru eskola izan zituen: herri barnean, Uhanen eta Bartetan.

## Ondasun nabarmenak

* Jondoni Baptista eliza 1670ekoa da. XVIII. mendeko bi erretaula ditu. Batak Alexandriako Santa Katalina irudikatzen du, eta besteak Santo Domingo Ama Birjinaren eskuetatik arrosarioa jasotzen.

## Oragartar ezagunak

* Jean Errekart (1909-1971) politikaria.
* Itxaro Borda (1959an jaioa), euskal idazlea.

## Erreferentziak

* 1 2 3 4 5 Euskal Herriari Begira. Udalbiltza.

## Ikus, gainera

* Amikuze

## Kanpo estekak

* Ultima limes, Itxaro Borda, Argia, 2.266. zkia., 2011ko otsailaren 27a
* Datuak: Q196905
* Multimedia: Orègue / Q196905
* Liburuak: Euskal Herriko bidaia-gida/Herriz herri/Oragarre
# Otego udalerria, Fayette konderria (Illinois)

Otego udalerria Ameriketako Estatu Batuetako Illinois estatuko udalerri bat da, Fayette konderrian. Azken zentsuaren arabera 1.445 biztanle zituen, 35.42 milia karratu (91.7 km$^2$) eremuan.

## Ekonomia

2020ko zentsuaren arabera, Otego udalerrian 662 etxebizitza zeuden. Per capita diru-sarrerak 28.911 estatubatuar dolar ziren.

## Kanpo estekak

* Datuak: Q7108502
# Oteitzako geralekua

Oteitza (lehen: Cheiza) Euskal Herriko Nafarroa Garaiko tren geraleku zahar bat da, Berriobeiti udalerriko Oteitza herrian kokatuta dagoena.
Gaur egun, Plazaolako bide berdearen barruan dago.

## Historia

Iruña-Donostia burdinbideko Plazaola eta Iruña–Hiria geltokien arteko zatia 1914ko urtarrilaren 19an inauguratu zen.
1953ko urriaren 13 eta 14 artean eginiko euriteen ondorioz burdinbidearen azpiegitura oso kaltetuta geratu zen (euste-hormak, lubetak, zubiak...). Jabea zen enpresak hainbat saiakera egin zituen tokiko erakundeekin, azpiegitura konpontzeko asmoarekin. Baina, negoziazio hauek ez zuten emaitzarik eman eta zerbitzua geldi geratu zen, uholdeek eragindako kalteak ez zirelako konpondu.
Dena den, trenak jarraitu zuen zenbait zerbitzu lokal egiten zazpi urtez, esate baterako Elduain eta Andoain artean egurra garraiatzeko. Honetako bidaia batean, trenak Andoaingo parrokoa zen Rosendo Rekondo harrapatu zuen, 1957ko uztailean. Azkenean, konpainiak burdinbidea kentzeko eta burdinbidea behin betiko ixteko baimena jaso zuen 1958ko irailaren 5ean. Ondorioz, geraleku hori behin betiko itxi zen.

## Egoera

Geralekua Iruña—Donostia burdinbidearen 12,0 kilometro-puntuan zegoen, 472 metroko altueran, Berriogoiti eta Saratsa geltokien artean. Tartea bide bakarra da eta ez zegoen elektrifikatuta.

## Erreferentziak

* ↑ «Iruñetik Plazaolara, Andoainera eta Lasarterako burdinbidea» web.archive.org 2017-01-09 (Noiz kontsultatua: 2020-11-10).
* ↑ Kabexoi, Xabier. «Plazaolako trenako historia» www.plazaola.net (Noiz kontsultatua: 2020-11-10).
* ↑ «Geralekuko fitxa Euroferroviarios webgunean» euroferroviarios.net (Noiz kontsultatua: 2020-12-01).

## Ikus, gainera

* Oteitza
* Iruña-Donostia burdinbidea

## Kanpo estekak

* Datuak: Q103484463
| | Berriogoiti | Oteitza | Saratsa | |
| Iruña–Hiria | | | | Amara–Donostia |
# Otelec

Otelec Errumaniako udalerri bat da, Timiș konderrian. 1.657 biztanle ditu, 83,14 kilometro koadroko azaleran banatuta.

## Herriak

Udalerrian honako herriak daude:
Otelec $^{(en)}$ Iohanisfeld $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q5117744
# Otelfingen

Otelfingen Suitzako udalerria da. Zürich kantonamenduan dago, Dielsdorf barrutia barrutian. 2014an 2,831 biztanle zituen 7,23 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q66156
* Multimedia: Otelfingen / Q66156
# Oteitza (Berriobeiti)

    Artikulu hau Berriobeitiko kontzejuari buruzkoa da; beste esanahietarako, ikus «Oteitza».
Oteitza Nafarroa Garaiko kontzejua da, Berriobeiti udalerrikoa. 54 biztanle zituen 2018an.

## Demografia eta biztanleria

Oteitzako biztanleria :
| 2000 | 2001 | 2002 | 2003 | 2004 | 2005 | 2006 | 2007 |
| 59 | 59 | 69 | 67 | 66 | 65 | 69 | 70 |

## Euskara

Euskara XX. mendearen hasieran galdu zen.

## Ondasun nabarmenak

* San Joan Bataiatzailearen eliza: XIII. mendeko eliza gotikoa.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Toponimia: Berriobeiti. euskaltzaindia.eus (Noiz kontsultatua: 2019-05-09).
* ↑ Oteiza: datos de la entidad. navarra.es (Noiz kontsultatua: 2019-05-09).

## Kanpo estekak

* (Gaztelaniaz) Oteitza Berriobeitiren webgunean
* Datuak: Q9053507
* Multimedia: Oteiza (Berrioplano) / Q9053507
# Oteiza (argipena)

Oteiza honakoa izan daiteke:

## Lekuak

* Oteitza (udalerria), Nafarroan.
* Oteitza (Berriobeiti), Berriobeitiko kontzejua.

## Abizena

* Bruno Oteiza, sukaldaria.
* Faustino Oteitza, apaiz eskolapioa.
* Jorge Oteiza, euskal eskultorea.
* Marie Oteiza, pentatleta modernoa.

## Gertaerak

* Oteitzako gudua

## Biologia

* Oteiza, ertamerikako loreeen generoa.
# Oteitzoiana

Oteitzoiana, Nafarroa probintzian topa dezakegun euskal mendia da. Baztan eta Bortziri aldeko beste asko bezala inguruko etxe eta baserrien harri gorri berarekin egindako mendia da Oteitzoiana edo Oteixon (izen horrekin ageri da bertako seinaleetan eta zenbait mapatan). Bertara heltzeko biderik aproposena Sunbila eta Narbarte lotzen dituen NA.106 PR bidea da, Meateko lepotik pasatzen baita, Meate eta Oteixon lotzen dituen lepotik. Meate IEan dagoen beste gain bat da, zerbait apalagoa. Ikuspegi ederrak ditu inguruko mendien gain: zerrenda luzea osatu daiteke begibistan daudenekin. Hondatutako borda ugari ikus daiteke inguruetan: lastima da horiek denak hondatzen uztea, Meateko lepoan dagoena batez ere. Erpin geodesiko batek markatzen du tontorra, ez du buzoirik ageri (2003-8-24). Ibilbidea edo egonaldia luzatu nahi izanez gero bertan da Bertizko parkea, Meateko gainaren bestaldean.

## Kanpo estekak

Oteitzoiana, http://www.euskal-herria.org/.
# Oxford (argipena)

Oxford Ingalaterrako hiria da, bere unibertsitateari esker ospetsua dean.
Oxford toponimo hauetako bat ere bada:
* Oxford, Alabaman.
* Oxford, Ipar Carolinan.
* Oxford, Connecticuten.
* Oxford, Georgian.
* Oxford, Idahon.
* Oxford, Indianan.
* Oxford, Iowan.
* Oxford, Kansasen.
* Oxford, Mississippin.
* Oxford, Maineko konderria.
* Oxford, New Jerseyn.
* Oxford, New Yorken.
* Oxford, Pennsylvanian.
Gainera:
* Oxford, alkandorak egiteko ehuna.
* Oxford, oinetako mota.
* Oxford Bikes, bizikleta enpresa.
# Oxford Junction (Iowa)

Oxford Junction Iowako hiri bat da. Jones konderrian kokatua dago. 2010ean 496 biztanle zituen, 1,79 kilometro koadrotan banatuta.

## Ikus, gainera

* Jones konderria

## Kanpo estekak

* Datuak: Q1927981
* Multimedia: Oxford Junction, Iowa / Q1927981
# Oxford (Ohio)

Oxford Ohioko hiri bat da. Butler konderrian kokatua dago. 2010ean 21.371 biztanle zituen, 17,29 kilometro koadrotan banatuta.

## Ikus, gainera

* Butler konderria

## Kanpo estekak

* Datuak: Q990940
* Multimedia: Oxford, Ohio / Q990940
# Oxford Circus

Oxford Circus Londres hiriburuko West End barrutian dagoen kalegurutze eta plaza bat da, Westminsterreko auzunean. Regent Street eta Oxford Street artean kokaturik, bertan Oxford Circus geltokia dago.

## Denda nagusiak

* Niketown
* H&M
* Topshop/Topman
* Benetton
* Shelly's
* Miss Selfridge
* John Lewis

## Kanpo estekak

* Datuak: Q1996213
* Multimedia: Oxford Circus / Q1996213
# Oxford (Pennsylvania)

Oxford Pennsylvaniako borough bat da. Chester konderrian kokatua dago. 2010ean 5.077 biztanle zituen, 5,09 kilometro koadrotan banatuta.

## Ikus, gainera

* Chester konderria

## Kanpo estekak

* Datuak: Q777793
* Multimedia: Oxford, Pennsylvania / Q777793
# Oxford Girl

Oxford Girl (euskaraz Oxfordeko Neska) Oysterband ingeles folk musika taldearen abesti bat da. 1987an Wide Blue Yonder diskoaren barnean kaleratu zuten.

## Kanpo estekak

* Oxford Girl abestia entzungai (Ingelesez)
* Datuak: Q12265399
# Oxford Street

Oxford Street (Oxford kalea) Londres, Ingalaterrako kale garrantzitsu bat da. Munduko kale ezagunetarikoa da erosketak egiteko (300 denda inguruk osatzen dute) eta munduko kale komertzialena da.

## Historia

Hampshire eta Colchester batzen zituen erromatar galtzadaren ibilbidea da eta Londresgo sarrera eta irteera nagusia izan zen. XII. mendetik 1782ra, Tybur Road (Tyburn ibaiagatik), Uxbridge Road, Wrocester Road y Oxford Road izenez ezagutua izan zen.

## Oxford gaur egun

Egoitza nagusien denden biltegi nagusia da eta baita merkataritza denda txikiena. Nahiz eta Londresko denda gune nagusia izan, ez da garestiena Regent Street, Bond Street eta beste kale batzuekin alderatuz.

## Garraoia

Oxford kalea Londresko metroko bost lineatara lotuta dago eta hainbat autobus ibilbidetara.

## Kanpo estekak

* Datuak: Q209714
* Multimedia: Oxford Street / Q209714
# Oxford (oinetakoa)

    Artikulu hau oinetakoari buruzkoa da; beste esanahietarako, ikus «Oxford (argipena)».
Oxford edo Balmoral oinetako lokarridun mota da, oinetako-laurdenen hegalak azken muturreraino oinetako-bularrari josirik dituena. Beltzak edo marroiak, pieza asko dutenean brogue diete.

## Erreferentziak

* ↑ Euskalterm: [Oinetakoen Hiztegia] [2009]

## Kanpo estekak

* Datuak: Q461765
* Multimedia: Oxford shoes / Q461765
# Oxford Circus geltokia

Oxford Circus geltokia, Londresko metroaren geltoki bat da, Erresuma Batuko Londres hiriburuan, Oxford Circus biribilgunean.
* Datuak: Q678791
* Multimedia: Oxford Circus tube station / Q678791
# Orango konkista (1509)

1509ko Orango konkista hiri horretara (gaur egungo Aljeria) egindako espedizio militarra izan zen, Cisneros kardinalak finantzatuta eta Fernando Katolikoak Afrikako iparraldeko kostaldean plaza indartsuak bereganatzeko zuen politikaren testuinguruan.

## Aurrekariak

1505ean Mers el-Kebirren izandako gudu arrakastatsuaren ondoren, eta 1508ko udan Vélez de la Gomera haitza hartu ondoren, Cisneros kardinalak, erresumaren erregeorde izan zenak, Orango portua konkistatzeko espedizio bat proposatu zion Fernando Katolikoari. Cisnerosek berak finantzatu zuen, baldin eta plaza hori Toledoko jurisdikziopean geratzen bazen. Erregeak onartu egin zuen, tropak errekrutatzea eta armada eratzea erraztuz, eta 1508ko abuztuaren 20an Cisnerosi Afrikako kapitain jeneral titulua eman zion.

## Setioa

Espedizioa prestatzeko lanak 1508ko irailean hasi ziren. Koroak 39,6 milioi marabedi inbertitu zituen. Konparazioz, Urrezko Gaztelara konkistatzeko itsas-armadak 14 milioi balioko luke, eta Moluketako itsas-armadak 8,35 milioi.
1509ko maiatzaren 16an, itsas-armada- 80 naoz, 10 galeraz eta ontzi txikiagoz osatua- Mers el-Kebir hirirantz abiatu zen (Oran ondoko hirirantz hain zuzen ere) non tropak hilaren 18an, goizean, lehorreratu ziren. Meza nagusi baten ondoren, soldaduak Pedro Nafarraren ardurapean geratu ziren, eta kardinal hiriko gotorlekuan geratu zen.
Bi herriak mendilerro batek banatzen ditu, eta hiriaren defendatzaileak haren magalean bildu ziren. Espainiarren erasoaren aurrean alde egin eta hauek oldarrean harresiz inguratutako hiriko gotorleku eta ateak hartu zituzten, sartu, arpilatu eta preso ugari hartu eta zibil asko hil ondoren.
Biharamunean, kardinala itsasontziz joan zen Mers el-Kebirretik, eta hirian ospakizun-ekitaldiak egin zituzten. Hirian preso zeuden hirurehun bat gatibu kristau askatu zituzten.

## Ondorioak

Iparraldeko Afrikako espainiar hedapen-politikak, kontinentean sartu gabe kostaldeko plazak hartuz, hurrengo urteetan jarraitu zuen Bejaiaa eta Tripoli 1510ean hartuz, eta errege katolikoari Tunisiak eta Aljerrek eskainitako basailutzarekin.
Hala ere, Jerbako porrotaren eta Espainiako koroak Liga Santuan parte hartu ondoren, koroak Afrikako Gerra deiturikoa, Italian lehentasuna zuten gaien aurrean, bigarren mailan jarri zuen.

## Erreferentziak

* 1 2 3 4 Fernández Duro 1895, 73 orr. .
* 1 2 Ring, Trudy. (2014). Middle East and Africa: International Dictionary of Historic Places. Routledge, 558 or..
* ↑ (Gaztelaniaz) Ladero Quesada, Miguel Ángel. (2008). Las Indias de Castilla en sus primeros años: cuentas de la Casa de Contratación (1503-1521). Dykinson, 172 or. ISBN 978-84-9849-611-6. OCLC .964680146.

## Bibliografia

* (Gaztelaniaz) Fernández Duro, Cesáreo. (1895). Armada Española (desde la unión de los reinos de Castilla y Aragón. Tomo I, 1476-1559). Madril: Imprenta Real.
* (Gaztelaniaz) Ximénez de Sandoval, Crispín. (1849). Memoria histórica militar: recuerdo de los principales sucesos de los españoles en la parte del África francesa, que corresponde ahora a la provincia de Orán. Madril.

## Kanpo estekak

* Datuak: Q5783538
# Orango probintzia

Oran (arabieraz: ولاية وهران‎‎, Wilāyat Wahrān) Aljeriako wilaya edo probintzietako bat da. 2.114 kilometro koadro ditu eta 1.584.607 biztanle 2008ko erroldan. Hiriburua Oran da. Guztira 9 barruti eta 26 udalerri ditu.

## Barrutiak

* Aïn El Turk
* Arzew
* Bethioua
* Bir El Djir
* Boutlélis
* Es Sénia
* Gdyel
* Oran
* Oued Tlélat

## Kanpo estekak

* Datuak: Q231331
* Multimedia: Oran Province / Q231331
# Orangeville (Ohio)

Orangeville Ohioko herri bat da. Trumbull konderrian kokatua dago. 2010ean 197 biztanle zituen, 2,17 kilometro koadrotan banatuta.

## Ikus, gainera

* Trumbull konderria

## Kanpo estekak

* Datuak: Q2646558
* Multimedia: Orangeville, Ohio / Q2646558
# Orangeville (Utah)

Orangeville Ameriketako Estatu Batuetako hiri bat da. Emery konderrian dago, Utah estatuan. 1.224 biztanle ditu, 3,715455 kilometro koadroko azaleran banatuta.

## Ikus, gainera

* Emery konderria

## Kanpo estekak

* Datuak: Q482419
* Multimedia: Orangeville, Utah / Q482419
# Orangeville udalerria, Orange konderria (Indiana)

Orangeville udalerria Ameriketako Estatu Batuetako Indiana estatuko udalerri bat da, Orange konderrian. Azken zentsuaren arabera 726 biztanle zituen, 28.11 milia karratu (72.8 km$^2$) eremuan.

## Ekonomia

2020ko zentsuaren arabera, Orangeville udalerriak 223 etxebizitza zeuden. Per capita diru-sarrerak 37.154 estatubatuar dolar ziren.

## Kanpo estekak

* Datuak: Q7099828
# Orangeville (Illinois)

Orangeville Illinoiseko herri bat da. Stephenson konderrian kokatua dago. 2010ean 793 biztanle zituen, 1,63 kilometro koadrotan banatuta.

## Ikus, gainera

* Stephenson konderria

## Kanpo estekak

* Datuak: Q2671866
* Multimedia: Orangeville, Illinois / Q2671866
# Orangina

Orangina laranja eta limoi zaporeko frantziar freskagarri bat da. Frantzia eta Ipar Euskal Herrian oso ohikoa den edaria da. Bere jatorrizko botilek zuten laranja itxura zela eta ezaguna da.

## Historia

1936an Léon Beton argeliarrak Marseilla hirian sortu zuen, horretarako aurretik 1933an Agustín Trigo Mezquita valentziar kimikariak asmatutako ezaugarri berdinetako TriNa freskagarria eredutzat hartuz.
2000an Cadbury Schweppes konpainiak erosi zuen, Orangina Schweppes taldea sortuz. 2009an era berean, Cadbury Schweppes konpainia Suntory japoniar taldeak erosi zuen.

## Kanpo estekak

* Orangina freskagarriaren webgunea (Frantsesez)
* Datuak: Q605830
* Multimedia: Orangina / Q605830
# Orangeville (New York)

Orangeville Ameriketako Estatu Batuetako inkorporatutako herri bat da. Wyoming konderrian dago, New York estatuan. 1.283 biztanle ditu, 35,64 kilometro koadroko azaleran banatuta.

## Ikus, gainera

* Wyoming konderrian

## Kanpo estekak

* Datuak: Q3708695
* Multimedia: Orangeville, New York / Q3708695